CELEX: 62019TN0370
Language: el
Date: 2019-06-19 00:00:00
Title: Υπόθεση T-370/19: Προσφυγή της 19ης Ιουνίου 2019 — Ισπανία κατά Επιτροπής

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/67
            
         
      Προσφυγή της 19ης Ιουνίου 2019 — Ισπανία κατά Επιτροπής
      (Υπόθεση T-370/19)
      (2019/C 263/72)
      Γλώσσα διαδικασίας: η ισπανική
      
         Διάδικοι
      
      
         Προσφεύγον: Βασίλειο της Ισπανίας (εκπρόσωπος: M. García-Valdecasas Dorrego)
      
         Καθής: Ευρωπαϊκή Επιτροπή
      
         Αιτήματα
      
      Το προσφεύγον ζητεί από το Γενικό Δικαστήριο:
      
                  —
               
               
                  Να ακυρώσει την απόφαση της Ευρωπαϊκής Επιτροπής της 18ης Μαρτίου 2019.
               
            
                  —
               
               
                  Να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η παρούσα προσφυγή στρέφεται κατά της Απόφασης της Ευρωπαϊκής Επιτροπής, της 18ης Μαρτίου 2019, για τη συμμετοχή της Εθνικής Ρυθμιστικής Αρχής του Κοσσυφοπεδίου στον Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (1).
      Προς στήριξη της προσφυγής του, το προσφεύγον προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση του άρθρου 35 του κανονισμού (ΕΕ) 2018/1971 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για την ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και του Οργανισμού για την υποστήριξη του BEREC (Υπηρεσία του BEREC), την τροποποίηση του κανονισμού (ΕΕ) 2015/2120 και την κατάργηση του κανονισμού (ΕΚ) αριθ. 1211/2009 (2), καθόσον το άρθρο αυτό επιτρέπει τη συμμετοχή των ρυθμιστικών αρχών τρίτων χωρών μόνον στο ρυθμιστικό συμβούλιο, στις ομάδες εργασίας και στο διοικητικό συμβούλιο.
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση του άρθρου 35 του κανονισμού (ΕΕ) 2018/1971, καθόσον δεν υφίσταται συμφωνία όσον αφορά τα αποτελέσματα της συμμετοχής της ρυθμιστικής αρχής του Κοσσυφοπεδίου στον BEREC.
               
            
                  3.
               
               
                  Με τον τρίτο λόγο ακυρώσεως προβάλλεται παράβαση του άρθρου 35 του κανονισμού (ΕΕ) 2018/1971, καθόσον η Ευρωπαϊκή Επιτροπή παρεξέκλινε από την καθιερωμένη διαδικασία για τη συμμετοχή των ρυθμιστικών αρχών τρίτων χωρών στον BEREC. Τούτο είχε επιπλέον ως συνέπεια να εκδοθεί μια νομική πράξη η οποία δεν διαθέτει καμιά νομική βάση και δημιουργεί νομικές υποχρεώσεις έναντι τρίτων, χωρίς να της έχουν ανατεθεί συγκεκριμένες αρμοδιότητες προς τούτο.
               
            
         (1)  ΕΕ 2019, C 115, σ. 26.
      
         (2)  ΕΕ 2018, L 321, σ. 1.